Okresná prokuratúra Rožňava 
Nám. 1. mája, 048 01 Rožňava 1	

Číslo: Pv 135/15/8808	Rožňava, 05.10.2015 
EEČ : 2-67-203-2015

U Z N E S E N I E

Trestná vec:	obv. XXXXX 
Trestný čin:	Prečin Falšovanie a pozmeňovanie identifikačných údajov motorového vozidla podľa § 220 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Rožňava

Podľa § 216 odsek 1 Trestného poriadku podmienečne zastavujem trestné stíhanie  obvineného:
1. XXXXX, rodné číslo: XXXXX 
	dátum narodenia: XXXXX 
	miesto narodenia: XXXXX  
	rodné priezvisko: XXXXX 
	trvalé bydlisko: XXXXX 561, XXXXX XXXXX, Slovensko 
	väzba: nie  
ktorý je stíhaný pre trestný čin:
- Prečin Falšovanie a pozmeňovanie identifikačných údajov motorového vozidla podľa § 220 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  
na tom skutkovom základe že:
v presne nezistený deň v mesiaci január 2014 v XXXXX, okres XXXXX, na ulici XXXXX č. 561, vmontoval identifikačné číslo VIN: XXXXX, pridelené motorovému vozidlu zn. Ford Transit, typ 190 V Ambulance, bielej farby, ev. č. RV XXXXX, rok výroby 1996, ktorého bol vlastníkom, vyrezaním a následným zvarením do motorového vozidla zn. Ford Transit, bielej farby, rok výroby 1993, ktoré predtým zakúpil bez evidenčného čísla, v úmysle používať ho ako pravé, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne:
1. XXXXX, dátum narodenia: XXXXX  
	18 mesiacov
  
Podľa § 216 odsek 3 Trestného poriadku sa ukladá náhrada   
doplňte obmedzenie   
doplňte povinnosť   
  
Odôvodnenie: 
Uznesením povereného príslušníka Obvodného oddelenia PZ SR v XXXXX, sp. zn. ORP-XXXXX zo dňa 17.02.2015, bolo začaté trestné stíhanie a súčasne vznesené obvinenie XXXXX za prečin falšovania a pozmeňovania identifikačných údajov motorového vozidla podľa § 220 ods. 1 Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
	Obvinený XXXXX sa k spáchanej trestnej činnosti v plnom rozsahu priznal. Uviedol, že niekedy v roku 2011 zakúpil ojazdené motorové vozidlo zn. Ford Transit Ambulance, bielej farby, ktorého rok výroby bol 1996. Toto vozidlo po kúpe dňa 04.05.2011 prihlásil na Okresnom dopravnom inšpektoráte v XXXXX a bolo mu pridelené evidenčné číslo: XXXXX. Toto vozidlo neskôr prestal používať, nakoľko bolo značne skorodované. Začiatkom roku 2014, prostredníctvom inzerátu, zakúpil podobný typ vozidla bez dokladov a evidenčného čísla. V januári roku 2014, krátko po zakúpení vozidla, na mieste pri dverách, kde sa nachádzajú štítky s VIN, vyrezal túto časť aj s časťou karosérie, to isté urobil na vozidle, ev. č. RV XXXXX, a časť karosérie so štítkami VIN: XXXXX z jeho pôvodného vozidla zváračkou zvaril do kúpeného vozidla. Zvary upravil bielou farbou, aby neboli viditeľné a taktiež na toto vozidlo namontoval tabuľky s evidenčnými číslami. Zámenu VIN čísla a evidenčných čísiel vykonal na ulici XXXXX č. 561 vo dvore svojho rodinného domu v XXXXX Svoj čin oľutoval. Vyjadril súhlas s prípadným podmienečným zastavením trestného stíhania proti svojej osobe. 
	Vykonanou expertízou, ktorú podal Kriminalistický a expertízny ústav PZ SR XXXXX, v zmysle odborného vyjadrenia, pod sp. zn. ORPZ-RV-OKPXXXXX, bolo preukázané  na skúmanom vozidle pozmenenie identifikačného čísla VIN: XXXXX 
	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné opatrenia na jej náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinený XXXXX spáchal prečin falšovania a pozmeňovania identifikačných údajov motorového vozidla podľa § 220 ods. 1  Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinený sa k spáchanému činu priznal, svoje konanie oľutoval a súčasne vyjadril súhlas s prípadným podmienečným zastavením trestného stíhania proti svojej osobe. 
Obvinený XXXXX je z miesta trvalého bydliska hodnotený s tým, že vykonáva podnikateľskú činnosť a v roku 2015 bol postihnutý za priestupok podľa § 49 ods. 1 písm. d) zákona č. 372/1990 Zb. o priestupkoch v znení neskorších predpisov. V registri trestov záznam nemá. 
Vzhľadom na vyššie uvedené bolo dôvodné postupovať podľa § 216 ods. 1,2 Tr. por., t. j. podmienečne zastaviť trestné stíhanie proti obvinenému XXXXX, a určená mu bola skúšobná doba v trvaní 18 (osemnásť) mesiacov,  čo s prihliadnutím na jeho doterajší život a okolnosti prípadu, je dostačujúca. 
   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 
	Mgr. Ondrej Orosz 
	 prokurátor